אלי כהן (פוליטיקאי, 1972)

אלי (אליהו) כהן (נולד ב-3 באוקטובר 1972, כ"ה בתשרי ה'תשל"ג) הוא פוליטיקאי ישראלי המשמש כשר האנרגיה והתשתיות מטעם מפלגת "הליכוד" וחבר בקבינט המדיני ביטחוני. שימש כשר החוץ, שר הכלכלה והתעשייה, שר המודיעין וכיושב ראש ועדת הרפורמות. הוא רואה חשבון במקצועו, וכיהן בתפקידים בכירים במגזר העסקי. אלי כהן נולד וגדל בחולון. את שירותו הצבאי עשה בחיל האוויר והשתחרר בדרגת רס"ן. בתקופת שירותו למד וסיים תואר ראשון בחשבונאות באוניברסיטת תל אביב, תואר ראשון נוסף בהצטיינות בניהול וכלכלה באוניברסיטה הפתוחה ותואר שני במנהל עסקים, במגמת מימון וחשבונאות, באוניברסיטת תל אביב. מאוחר יותר שימש מרצה באוניברסיטת תל אביב בתחומי הניהול, המימון והחשבונאות. בשנת 2000, לאחר שחרורו מצה"ל, החל לעבוד כרואה חשבון בחברת BDO זיו האפט, כראש התחום הכלכלי במחלקה המקצועית. בשנת 2003 הצטרף לחברת דירוג האשראי "S&P מעלות". בשנת 2007 מונה לסמנכ"ל בחברת הכשרת הישוב ולאחר מכן מונה למשנה למנכ״ל. במסגרת תפקידו היה אחראי על ההתנהלות השוטפת של החברות בקבוצה וכיהן כדירקטור בכל החברות בקבוצה. את פעילותו הפוליטית החל בסניף הליכוד בחולון. בשנת 2015, לקראת הבחירות לכנסת העשרים, שובץ במקום השמיני ברשימת כולנו ונבחר מטעמה לכנסת העשרים. בחודש יולי 2015 מונה לעמוד בראש ועדה פרלמנטרית העוסקת בחוקים ייעודיים המועברים אליה מוועדת הכנסת. הוועדה כונתה "ועדת הרפורמות". כהן נבחר לאחד מ-100 המשפיעים על הכלכלה הישראלית בדירוג השנתי של מגזין TheMarker. ובשנים 2016, 2018 ו-2019 נבחר לאחד מ-100 המשפיעים על הכלכלה הישראלית בדירוג השנתי של העיתון "מעריב". ב-2018 הוצב במקום ה-76 ברשימת 1000 המשפיעים השנתית של TheMarker. ב-23 בינואר 2017 מונה לשר הכלכלה והתעשייה. כהן קידם חתימה של שורת הסכמי סחר חופשיים עם איי פארו, איי הבתולה, מלטה, נאורו, אוקראינה, פנמה וליכטנשטיין. בחודש פברואר 2018 אושר בכנסת שינוי בחוק התקנים אותה הוביל כהן, ועל פיה התקנים הרשמיים יאומצו כלשונם על בסיס התקינה הבינלאומית ללא התאמות ייחודיות לישראל. במאי 2019 חתם כהן על צו שמקל על יבוא אישי של תוספי מזון, מוצרי טיפוח וקוסמטיקה, חלפים לרכב ומוצרי תעבורה. בבחירות לכנסת העשרים ואחת, הוצב כהן במקום השני ברשימת "כולנו" ונבחר לכנסת. לקראת הבחירות לכנסת העשרים ושתיים התאחדה מפלגת "כולנו" עם "הליכוד". כהן הוצב במקום ה-15 ברשימת הליכוד ונבחר לכנסת. בבחירות לכנסת העשרים ושלוש הוצב במקום ה-14 ברשימת הליכוד ובבחירות לכנסת העשרים וארבע הוצב במקום ה-12 ברשימת הליכוד ונבחר לכנסת. ב-13 במאי 2019 מונה כהן לחבר בקבינט המדיני-ביטחוני. ב-17 במאי 2020, במסגרת ממשלת ישראל השלושים וחמש, מונה כהן לשר המודיעין. במסגרת תפקידו פעל, בין השאר, לחיזוק היחסים עם מדינות אפריקה, ובחודש ינואר 2021 ערך ביקור רשמי בסודאן, ביקור ראשון של שר ישראל במדינה זו. יחד עם משלחת שכללה בכירים במשרד המודיעין ובמל"ל, הוא נפגש עם נשיא סודאן עבד אל-פתאח אל-בורהאן, עם שר ההגנה של סודאן יאסין איברהים, ובכירים נוספים. בנוסף, במשרד המודיעין הוקמו חממות טכנולוגיות בפריפריה. בכנסת ה-24 כיהן כחבר הכנסת בסיעת הליכוד, שהייתה באופוזיציה. ב-10 באוגוסט 2022 הגיע בפריימריז של הליכוד למקום השני, ושובץ במקום השלישי ברשימה לכנסת. בהשבעת ממשלת ישראל השלושים ושבע מונה כהן לשר החוץ. סוכם כי הוא יכהן בתפקיד במשך שנה עד דצמבר 2023, אז יתחלף בתפקידים עם שר האנרגיה והתשתיות ישראל כ"ץ לשנתיים, ובדצמבר 2025 הם יתחלפו שוב. באחד בפברואר 2023 ביקר כהן בסודאן ונפגש עם שליט סודאן, עבד אל-פתאח אל-בורהאן ושר החוץ עלי א-סאדיק (אנ'), בביקור הפומבי הראשון של שר חוץ ישראלי עם שליט סודן. בהמשך השנה הוא ביקר גם בקייב ונפגש עם הנשיא זלנסקי, ביקור ראשון של שר ישראלי מאז פרוץ המלחמה, ונפגש בהודו עם ראש הממשלה מודי, ביקור ראשון של שר ישראלי בהודו מזה 19 שנה. בסוף פברואר 2023, הודיע השר כהן על סיכום בין משרד החוץ לסולטנות עומאן על פתיחת שמי עומאן לטיסות היוצאות מישראל ונכנסות אליה, כולל של חברות ישראליות. בעקבות המהלך, שקיצר את זמן הטיסות מישראל למזרח, הודיעו חברות התעופה הישראליות על פתיחת קווי תעופה חדשים. בחודש מרץ 2023 חתם השר כהן יחד עם השגריר האמירתי בישראל מוחמד מחמוד אל-חאג'ה על הסכם סחר חופשי בין ישראל לאיחוד האמירויות הערביות. על פי ההסכם, יורדו או יתבטלו המכסים מכ-96% מהמוצרים ותתאפשר גישה לחברות ישראליות למכרזים ממשלתיים באמירויות. באפריל 2023 חנך השר כהן את שגרירות הקבע של ישראל באשגבאט בירת טורקמניסטן. היה זה ביקור ראשון של שר חוץ ישראלי בטורקמניסטן מזה 29 שנה, במהלכו הצהיר נשיא טורקמניסטן, סרדאר ברדימוחמדוב כי הוא שוקל להקים שגרירות טורקמנית בישראל. באוגוסט 2023 נפגש כהן עם שרת החוץ של לוב, נג'לא אל-מנגוש. הפגישה התקיימה ברומא שבאיטליה, והיא הפגישה הראשונה בין שרי החוץ של שתי המדינות. פרסום דבר הפגישה עורר ביקורת על תפקודו של כהן בישראל, ותגובות נזעמות בלוב, ובסופו של דבר להדחתה של השרה. בדצמבר 2023 במהלך מלחמת חרבות ברזל שלל את אשרת הכניסה של המתאמת ההומניטרית של האו"ם, לין הייסטינגס בעקבות התנהלותה המוטה נגד ישראל. הייסטינגס לא גינתה את הטבח ב-7 באוקטובר, ואף קראה לפלסטינים לסרב להנחיות צה"ל. בינואר 2024 אושרה באופן סופי הצעת החוק שיזם כהן, לחיוב דיפלומטים ישראלים להצהיר לפני יציאתם לשליחות בחו״ל, כי הם מתחייבים לשמור אמונים למדינת ישראל כמדינה יהודית ודמוקרטית. באוגוסט 2024, פשטו חוקרי להב 433 ומשטרת ישראל על משרד החוץ במסגרת חקירה פלילית שנפתחה באישור היועצת המשפטית לממשלה והפרקליטות בחשד שהונפקו דרכונים דיפלומטיים למי שלא זכאי להם. הבדיקה התמקדה במתן דרכונים דיפלומטיים לראשי רשויות ולבנו של ראש הממשלה יאיר נתניהו. השר כהן השיב כי ראשי הרשויות מחזיקים בתפקידים של קשרים בינלאומיים, ושדרכונים דיפלומטיים ניתנו בעבר לראשי רשויות. לגבי הדרכון הדיפלומטי ליאיר נתניהו נמסר שהוא ניתן מטעמי אבטחה וש-3 בקשות קודמות בנושא אושרו בעבר. ב-31 בדצמבר 2023 הממשלה אישרה את מימוש הסכם הרוטציה בין כהן וישראל כ"ץ. על פי ההסכמים שנכתבו עם הקמת הממשלה, כ"ץ מונה לשר החוץ במקומו של כהן, והאחרון עבר לשמש בתפקיד שר האנרגיה והתשתיות. לאחר מכן יחזור כהן לכהן שנה נוספת כשר החוץ וכ"ץ יחזור למשרד האנרגיה והתשתיות. ב-1 בינואר 2024 החל לכהן כשר האנרגיה. בינואר 2024 הודיע השר כהן על החלטתו להפסיק את ייצור החשמל בתחנת הכוח רידינג בתל אביב. שטח התחנה ישמש את משק החשמל לטובת צרכים ירוקים וחדשניים, שיכללו אגירה וכבל הולכת חשמל תת-ימי. חלק נוסף של התחנה יפונה וישמש למטרות אזרחיות ולהרחבת שטח החוף. בחודש פברואר אישר השר כהן תוכנית השקעות בתחומי האנרגיה בהיקף של 40 מיליארד שקל. בהמשך החודש הודיע כהן על רפורמה במשק החשמל, שתאפשר לכל מי שירצה להתחבר לספק פרטי במקום חברת החשמל. זאת במטרה לפתוח את השוק לתחרות ולהביא להורדת מחירים של 5% עד 20% בחשבון החשמל. הרפורמה יצאה לדרך ביולי 2024. בחודש יוני הודיעה רשות המים על רצונה להעלות את תעריף המים ב-8%, אך לאחר התערבות השר, נבלמה העלייה במחיר כך שתעמוד על 1.6% בלבד. בחודש אוגוסט הוביל השר כהן אישור תקנות חדשות, לפיהן כל בניין חדש שאינו למגורים וכל בית מגורים צמוד קרקע חדש, יחויבו בהתקנת מערכות סולאריות לייצור אנרגיה מתחדשת. בהמשך החודש אושרה בקריאה שנייה ושלישית רפורמה להקלה בייבוא מוצרי החשמל בישראל, כך שמוצרים המשווקים באירופה יוכלו להיות מיובאים לישראל ללא בירוקרטיה. כהן נשוי לענת, מורה בבית ספר יסודי. השניים הורים לבן ושלוש בנות ומתגוררים בחולון. אלי כהן, באתר הכנסת אלי כהן, ברשת החברתית פייסבוק אלי כהן, ברשת החברתית אקס (טוויטר) אלי כהן, ביישום טלגרם אלי כהן, ברשת החברתית אינסטגרם אלי כהן, באתר כנסת פתוחה אלי כהן, באתר ערוץ הכנסת צבי זרחיה, איש הרפורמות של כחלון | "אין פתרון הוקוס־פוקוס. מחירי הדיור יתחילו לרדת רק בעוד שנה וחצי־שנתיים", באתר TheMarker‏, 24 בספטמבר 2015 זאב קם, "מתנגד להקפאה": הסמן הימני של 'כולנו' מדבר, באתר nrg‏, 11 באוקטובר 2015 הדר חורש, המוציא לפועל: כך הגיע איש אמונו של כחלון לקו החזית מול הבנקים, באתר "פורבס ישראל", 31 באוקטובר 2015 גדעון אלון, הח"כ שוויתר על הכסף הגדול - למען האזרח הקטן, באתר ישראל היום, 25 בינואר 2016 אריאל כהנא, מקור ראשון, שר הכלכלה אלי כהן: "אני סמן ימני במפלגה ימנית", באתר nrg‏, 22 באפריל 2017 אורה קורן, שר הכלכלה רוצה למנף את העסקים הקטנים: "גם ישקר התחילה ממחרטה אחת", באתר TheMarker‏, 9 באוגוסט 2017 ג'ון בן זקן, ‏שר הכלכלה אלי כהן: "הצרכן הישראלי צריך להפסיק להיות פראייר", באתר מעריב אונליין, 23 באוגוסט 2018 סטלה קורין-ליבר, יובל אזולאי, ‏"בנק ישראל הוא הלוביסט הגדול של המערכת הבנקאית"; שר הכלכלה אלי כהן נגד הבנקים והיבואנים, באתר גלובס, 28 בספטמבר 2018 מיכאל טוכפלד, ‏"שגבאי ולפיד לא יטיפו לנו על יוקר המחיה", בעיתון מקור ראשון, 23 בדצמבר 2018 עדי רובינשטיין, "אנשים שוכחים מה כולנו עשתה למענם. נצטרך להזכיר להם", באתר ישראל היום, 17 בינואר 2019 יהודה שרוני, ‏השר אלי כהן על התרסקות כולנו בסקרים: "אולי נעשו טעויות, אבל אני אופטימי", באתר מעריב אונליין, 30 במרץ 2019 אנה ברסקי, ‏השר אלי כהן: "הקואליציה נכשלה בגלל יהירות של גנרלים טירונים", באתר מעריב אונליין, 5 בדצמבר 2020 חיים לוינסון, "כל בוקר אני עושה משהו לאלי כהן": הוא אולי ח"כ אפרורי בליכוד, אך יש לו עדת מעריצים, באתר הארץ, 23 ביוני 2021 שרי מקובר-בליקוב, ‏״אם הייתי שר אוצר, יוקר המחיה היה במצב פחות גרוע, חד משמעית״, באתר מעריב אונליין, 7 ביולי 2023 גיל סולוביי מונה לסמנכ"ל תפעול באורביט אלחוט; אלי כהן מונה למשנה למנכ"ל הכשרת היישוב, באתר TheMarker‏, 28 ביולי 2009 הודעות הכנסת הוועדה המיוחדת לדיון בהצעת חוק הרשות הממשלתית להתחדשות עירונית החלה את עבודתה: יו"ר הוועדה חה"כ אלי כהן: "הזדמנות נדירה להוסיף עשרות אלפי יחידות דיור בלי להשתמש במשאבי קרקע", באתר main.knesset.gov.il אורה קורן, אלי כהן ברשימת 100 המשפיעים 2018, באתר TheMarker הממשלה אישרה: אלי כהן שר הכלכלה, איוב קרא שר בלי תיק, באתר גלובס, 22 בינואר 2017 יובל אזולאי, ‏אחרי פנמה וקנדה: ישראל ואוקראינה חתמו על הסכם סחר חופשי, באתר גלובס, 22 בינואר 2019 מורן רגב, מוצרים מחו"ל ללא הגבלה: רפורמת היבוא האישי אושרה בוועדה, באתר ynet, 27 בפברואר 2018 אורנה יפת, שר הכלכלה חתם על הקלות דרמטיות ביבוא אישי, באתר כלכליסט, 12 במאי 2019 איתמר אייכנר שחר חי, הממשלה אישרה: גלנט ואלי כהן יצורפו לקבינט, באתר ynet, 13 בינואר 2019 מורן אזולאי, חלוקת התיקים: אלי כהן שר המודיעין; נתניהו ייפגש עם סער, דיכטר, הנגבי, גלנט וברקת, באתר ynet, 16 במאי 2020 ברק רביד‏, ביקור ראשון של שר ישראלי: אלי כהן הגיע לסודאן ונפגש עם בכירים במדינה, באתר וואלה, 25 בינואר 2021 אריאל כהנא, השר כהן: "המסתננים מסודאן יוחזרו", באתר ישראל היום, 27 בינואר 2021 אריאל כהנא, מיזם חדש: שב"כ יסייע לחברות סטארט-אפ בפריפריה, באתר ישראל היום, 8 באוקטובר 2020 טל שלו‏, תוצאות הפריימריז בליכוד: לוין במקום הראשון, ישראל כץ ואדלשטיין מחוץ לעשירייה הפותחת, באתר וואלה, 11 באוגוסט 2022 אנה ברסקי, ‏נתניהו אמר ש"שכח", אך האם הרוטציה במשרד החוץ תצא לפועל במועד שנקבע?, באתר מעריב אונליין, 19 בנובמבר 2023 ניצן קידר, מפגש מדיני בחרטום: שר החוץ אלי כהן נפגש עם שליט סודן, באתר www.inn.co.il, ‏2 בפברואר 2023 צעד קדימה | בבירת המדינה: שר החוץ אלי כהן נפגש עם מנהיג סודאן, באתר חדשות 0404, ‏2 בפברואר 2023 אריאל כהנא, לראשונה: שר החוץ כהן נפגש עם זלנסקי, באתר ישראל היום, 16 בפברואר 2023 איתמר אייכנר, לראשונה זה 19 שנה: שר חוץ ישראלי ביקר בהודו, באתר ynet, 10 במאי 2023 איתמר אייכנר, דניאל סלאמה, המסלול הישיר למזרח ייפתח: עומאן תאפשר למטוסים ישראליים לטוס מעליה, באתר ynet, 23 בפברואר 2023 בשורות מצוינות לטסים מזרחה – עומאן תאפשר מעבר של חברות תעופה ישראליות בשטחה האווירי, באתר חדשות 13, 23 בפברואר 2023 עדו בן פורת, נכנס לתוקפו הסכם אזור הסחר החופשי בין ישראל לאמירויות, באתר ערוץ 7, 26 במרץ 2023 אריאל כהנא, לראשונה זה 29 שנה: שר ישראלי הגיע לטורקמניסטן, באתר ישראל היום, 19 באפריל 2023 איתמר אייכנר, שר החוץ כהן חנך שגרירות בטורקמניסטן, קילומטרים בודדים מהגבול עם איראן, באתר ynet, 20 באפריל 2023 איתמר אייכנר, פגישה חשאית והיסטורית: שר החוץ נועד עם שרת החוץ של לוב, באתר ynet, 27 באוגוסט 2023 דניאל סלאמה, איתמר אייכנר, מחיר הפגישה החשאית: שרת החוץ של לוב הושעתה ו"נמלטה לטורקיה", באתר ynet, 28 באוגוסט 2023 יוסי מלמן, אלי כהן רץ לספר לחבר'ה והרס עשרות שנות עבודה דיפלומטית, באתר הארץ, 28 באוגוסט 2023 איתמר אייכנר, בעקבות התנהלות מוטה: נציגת האו"ם הבכירה לא תורשה יותר להיכנס לישראל, באתר ynet, 5 בדצמבר 2023 אנה ברסקי, ‏הבושה של האוניברסיטאות המובילות: ״ג'נוסייד ליהודים? לא עובר על הכללים״, באתר מעריב אונליין, 6 בדצמבר 2023 סיון חילאי, אושר סופית: דיפלומטים יחויבו בהצהרת אמונים נוספת למדינה כיהודית ודמוקרטית, באתר ynet, 3 בינואר 2024 מאיר תורג'מן, איתמר אייכנר, פשיטה משטרתית על משרד החוץ: "חשד שהונפקו דרכונים דיפלומטיים למי שלא זכאי להם", באתר ynet, 7 באוגוסט 2024 אלון חכמון, ‏סערת הדרכון של יאיר נתניהו: חוקרי להב 433 פשטו על משרדי משרד החוץ, באתר מעריב אונליין, 7 באוגוסט 2024 איתמר אייכנר, מנכ"ל משרד החוץ הוזהר: "דרכון דיפלומטי ליאיר נתניהו - חומר נפץ", באתר ynet, 9 בדצמבר 2023 שלו שינברג, פרשת הדרכון הדיפלומטי של יאיר נתניהו: בלשכת רה"מ פנו 4 פעמים, באתר בחדרי חרדים, 19 בדצמבר 2023 מיכאל שמש, מנהג קבוע משנת 2009: פרשת הדרכון הדיפלומטי ליאיר נתניהו, באתר כאן – תאגיד השידור הישראלי, 19 בדצמבר 2023 איתמר אייכנר, שר חוץ חדש במלחמה: הממשלה אישרה את החלפת אלי כהן בישראל כץ, באתר ynet, 1 בינואר 2024 משה כהן, ‏בשורה לסביבה ולצרכנים? תחנת הכוח ברידינג תפסיק עבודתה, באתר מעריב אונליין, 30 בינואר 2024 גד ליאור, בהיקף של 40 מיליארד שקל: אושרה תוכנית להשקעות בתחומי האנרגיה, באתר ynet, 22 בפברואר 2024 לי סיביליה‏, חוסכים בחשבון החשמל: כל תושב בישראל יוכל לבחור את ספק החשמל, באתר וואלה, 13 בפברואר 2024 דנה כהן, רפורמת החשמל יצאה לדרך, כך היא תהפוך למהפכה אמיתית / דעה, באתר ynet, 25 ביולי 2024 יהודה קליין, ‏החל מיולי: תעריפי המים יעלו ב-1.6% במקום ב-8%, באתר "סרוגים", 3 ביוני 2024 דין שמואל אלמס, ‏בעקבות התקנות: כמה יעלה להתקין מערכת לייצור אנרגיה מתחדשת, באתר גלובס, 7 באוגוסט 2024 מהפכה במחירי מוצרי החשמל בישראל: זה מה שקורה החל מהיום, באתר אייס, 19 באוגוסט 2024